b"\n_START_ARTICLE_\nEstaci\xc3\xb3 superior del Funicular de Vallvidrera\n_START_SECTION_\nDescripci\xc3\xb3\n_START_PARAGRAPH_\nUbicada al districte de Sarri\xc3\xa0-Sant Gervasi. L'estaci\xc3\xb3 del funicular de Vallvidriera afronta a la pla\xc3\xa7a Pep Ventura en la conflu\xc3\xa8ncia dels carrers Queralt i Alberes, tots dos del barri de Vallvidrera. \xc3\x89s una construcci\xc3\xb3 que enlla\xc3\xa7a l'estaci\xc3\xb3 de tren del peu de la muntanya amb el poble situat al cim. Ubica instal\xc2\xb7lacions mec\xc3\xa0niques i la desc\xc3\xa0rrega de passatgers en les plantes semi soterrades, destina la planta baixa a serveis als viatgers i la planta alta a espais administratius de l'empresa._NEWLINE_L'acc\xc3\xa9s per agafar el funicular es realitza per la fa\xc3\xa7ana principal que \xc3\xa9s la que d\xc3\xb3na a la pla\xc3\xa7a mentre que la sortida dels que arriben es realitza per un pas exterior a la cantonada de la finca, sense entrar en l'edifici._NEWLINE_La fa\xc3\xa7ana disposa d'una part baixa de tota l'al\xc3\xa7ada de la planta a mode de s\xc3\xb2col feta en pedra irregular. En aquest parament rug\xc3\xb3s apareixen unes obertures de finestres i portes de formes sinuoses formant arcs de varis centres. Tant la forma com la utilitzaci\xc3\xb3 de ma\xc3\xb3 vist en el intrad\xc3\xb3s s\xc3\xb3n recursos estil\xc3\xadstics propis del modernisme. En la part alta de l'edifici apareix una composici\xc3\xb3 d'obertures aparellades sense cap mena de decoraci\xc3\xb3. Tota la decoraci\xc3\xb3 queda reservada pels coronaments de la fa\xc3\xa7ana que utilitza senzills elements geom\xc3\xa8trics lineals per ornar l'ampit del terrat i formar les quatre cantonades com pinacles geometritzats. Aquests elements de coronaci\xc3\xb3 estan rematats per lleugers remats de ferro forjat._NEWLINE_Cal destacar la petita torre badalot adossada al cos principal que disposa de m\xc3\xa9s al\xc3\xa7ada que aquest i presenta unes decoracions m\xc3\xa9s elaborades en la mateixa l\xc3\xadnia est\xc3\xa8tica i amb medallons cer\xc3\xa0mics. La teulada \xc3\xa9s plana amb terrat._NEWLINE_A l'interior trobem el vest\xc3\xadbul amb una segona arcada tancada amb fusteria i vidre que replica les formes del gran portal d'entrada. Art\xc3\xadsticament cal destacar la tanca de la finca que utilitza els recursos formals del s\xc3\xb2col de l'edifici, les cer\xc3\xa0miques que decoren la fa\xc3\xa7ana i el treball de forja de les reixes del portal amb llargues cues de fuet._NEWLINE_Estil\xc3\xadsticament es considera una obra modernista. Mentre en la planta baixa dominen les formes sinuoses de les obertures i la combinaci\xc3\xb3 innovadora de materials, la part alta presenta una s\xc3\xb2bria decoraci\xc3\xb3 d'influ\xc3\xa8ncia centreeuropea amb materials propis del modernisme catal\xc3\xa0.\n_START_SECTION_\nHist\xc3\xb2ria\n_START_PARAGRAPH_\n1892\xc2\xa0: Projecte del Ferrocarril Funicular entre Sarri\xc3\xa0 i Vallvidrera. Enginyers: Jimeno i Clario.1905\xc2\xa0: Projecte de l'arquitecte Bonaventura Conill i Montobbio per a la construcci\xc3\xb3 de les estacions superior i inferior del funicular._NEWLINE_Malgrat l'autoria del projecte s'atorga a l'arquitecte Bonaventura Conill i Montobbio, el cr\xc3\xadtic Alexandre Cirici l'esmenta com a obra de Arnau Calvet. Es plausible que fos una construcci\xc3\xb3 fruit de la col\xc2\xb7laboraci\xc3\xb3 dels dos autors."